CELEX: 32007R0719
Language: lv
Date: 2007-06-25 00:00:00
Title: Padomes Regula (EK) Nr. 719/2007 ( 2007. gada 25. jūnijs ), ar ko groza Padomes Regulu (EK) Nr. 234/2004 par dažiem ierobežojošiem pasākumiem attiecībā uz Libēriju

26.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 164/1
            
         
      PADOMES REGULA (EK) Nr. 719/2007
   (2007. gada 25. jūnijs),
   ar ko groza Padomes Regulu (EK) Nr. 234/2004 par dažiem ierobežojošiem pasākumiem attiecībā uz Libēriju
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 60. un 301. pantu,
   ņemot vērā Kopējo nostāju 2007/400/KĀDP (2007. gada 11. jūnijs), ar ko pārtrauc dažus ierobežojošus pasākumus pret Libēriju (1),
   ņemot vērā Komisijas priekšlikumu,
   tā kā:
   
               (1)
            
            
               Kopējā nostāja 2004/137/KĀDP (2004. gada 10. februāris), ar ko paredz ierobežojošus pasākumus pret Libēriju (2), paredzēja īstenot Apvienoto Nāciju Organizācijas Drošības Padomes Rezolūcijā 1521 (2003) izklāstītos pasākumus pret Libēriju, inter alia, aizliegumu no Libērijas importēt neapstrādātus dimantus. Ar Kopējo nostāju 2007/93/KĀDP (2007. gada 12. februāris), ar ko atjauno un groza Kopējo nostāju 2004/137/KĀDP (3), šo aizliegumu nesen pagarināja uz sešiem mēnešiem. ANO Drošības Padome 2007. gada 27. aprīlī pieņēma Rezolūciju 1753 (2007). Inter alia, tā nolēma atcelt ierobežojošos pasākumus attiecībā uz dimantiem no Libērijas. Pēc tam no 2007. gada 4. maija Libērijai tika atļauta dalība Kimberli procesa sertifikācijas sistēmā. Tādējādi Libērija būtu kā dalībnieks jāiekļauj II pielikumā Padomes Regulai (EK) Nr. 2368/2002 (2002. gada 20. decembris) par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (4).
            
         
               (2)
            
            
               Padomes Regula (EK) Nr. 234/2004 (5), inter alia, aizliedz importēt no Libērijas neapstrādātus dimantus.
            
         
               (3)
            
            
               Tādēļ Regulas (EK) Nr. 234/2004 6. panta 1. punkts, kas aizliedz Kopienā importēt neapstrādātus dimantus no Libērijas, un 6. panta 3. punkts, kas aizliedz apiet šo aizliegumu, būtu jāatceļ ar atpakaļejošu spēku no 2007. gada 27. aprīļa,
            
         IR PIEŅĒMUSI ŠO REGULU.
   1. pants
   Atceļ Regulas (EK) Nr. 234/2004 6. panta 1. un 3. punktu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2007. gada 27. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2007. gada 25. jūnijā
      
         
            Padomes vārdā —
         
            priekšsēdētāja
         
         A. SCHAVAN
         
      
   
   
      (1)  OV L 150, 12.6.2007., 15. lpp.
   
      (2)  OV L 40, 12.2.2004., 35. lpp. Kopējā nostājā jaunākie grozījumi izdarīti ar Kopējo nostāju 2007/93/KĀDP (OV L 41, 13.2.2007., 17. lpp.).
   
      (3)  OV L 41, 13.2.2007., 17. lpp.
   
      (4)  OV L 358, 31.12.2002., 28. lpp. Regulā jaunākie grozījumi izdarīti ar Komisijas Regulu (EK) Nr. 613/2007 (OV L 141, 2.6.2007., 56. lpp.).
   
      (5)  OV L 40, 12.2.2004., 1. lpp. Regulā jaunākie grozījumi izdarīti ar Regulu (EK) Nr. 1819/2006 (OV L 351, 13.12.2006., 1. lpp.).